## Odluka o izmjenama i dopunama Upute za jedinstvenu primjenu Odluke o adekvatnosti kapitala banaka

### NN 18/2009 (11.2.2009.), Odluka o izmjenama i dopunama Upute za jedinstvenu primjenu Odluke o adekvatnosti kapitala banaka

**HRVATSKA NARODNA BANKA**

397

Na temelju članka 43. stavka 2. točke 9. Zakona o Hrvatskoj narodnoj banci (»Narodne novine«, br. 75/2008.) i točke 12.1. Odluke o adekvatnosti kapitala banaka (»Narodne novine« br. 17/03., 120/03., 149/05., 130/06., 130/07. i 31/08) guverner Hrvatske narodne banke donio je

ODLUKU

O IZMJENAMA I DOPUNAMA UPUTE ZA JEDINSTVENU PRIMJENU ODLUKE O ADEKVATNOSTI KAPITALA BANAKA

Članak 1.

U Uputi za jedinstvenu primjenu Odluke o adekvatnosti kapitala banaka (»Narodne novine«, br. 195/03., 39/04., 41/06., 130/06., 14/08. i 33/08.) točka 11.2.1. »Izračun stope rasta plasmana (bilančni dio)« mijenja se i glasi:

»11.2.1. Izračun stope rasta plasmana (bilančni dio)

Stopa rasta bilančnog dijela plasmana izračunava se temeljem sljedećih podataka:

|  |  |
| --- | --- |
| Vrsta podataka | Izvor podataka |
| • stanje plasmana na kraju obračunskog razdoblja | obrazac OBZ za obračunsko razdoblje koje završava danom za koji se izračunava stopa adekvatnosti kapitala i to redni broj 27 stupac 5 umanjen za redni broj 11 stupac 5 |
| • stanje plasmana na dan 31. 12. prethodne godine | obrazac OBZ za obračunsko razdoblje koje završava posljednjim danom prethodne godine u odnosu na dan za koji se izračunava stopa adekvatnosti kapitala i to redni broj 27 stupac 5 umanjen za redni broj 11 stupac 5 |

Stopa rasta bilančnog dijela plasmana (SRP) u obračunskom razdoblju izračunava se na način da se razlika između stanja plasmana na posljednji dan obračunskog razdoblja (obrazac OBZ za obračunsko razdoblje koje završava danom za koji se izračunava stopa adekvatnosti kapitala i to iznos pod rednim brojem 27 stupac 5 umanjen za iznos pod rednim brojem 11 stupac 5) i stanja plasmana na prvi dan obračunskog razdoblja (obrazac OBZ za obračunsko razdoblje koje završava posljednjim danom prethodne godine u odnosu na dan za koji se izračunava stopa adekvatnosti kapitala i to iznos pod rednim brojem 27 stupac 5 umanjen za iznos pod rednim brojem 11 stupac 5) podijeli sa stanjem plasmana na prvi dan obračunskog razdoblja (obrazac OBZ za obračunsko razdoblje koje završava posljednjim danom prethodne godine u odnosu na dan za koji se izračunava stopa adekvatnosti kapitala i to iznos pod rednim brojem 27 stupac 5 umanjen za iznos pod rednim brojem 11 stupac 5) i pomnoži sa 100.

Stopa rasta bilančnog dijela plasmana (SRP) za obračunsko razdoblje koje završava s 31. ožujka 2009. godine izračunava se na sljedeći način:

Razliku iznosa pod rednim brojem 27 stupac 5 i iznosa pod rednim brojem 11 stupac 5 obrasca OBZ za obračunsko razdoblje koje završava s 31. ožujka 2009. godine umanjimo razlikom iznosa pod rednim brojem 27 stupac 5 i iznosa pod rednim brojem 11 stupac 5 obrasca OBZ za obračunsko razdoblje koje završava s 31. prosinca 2008. godine. Navedeni broj dijeli se s razlikom iznosa pod rednim brojem 27 stupac 5 i iznosa pod rednim brojem 11 stupac 5 obrasca OBZ za obračunsko razdoblje koje završava s 31. prosinca 2008. godine; te pomnoži sa 100.

Analogno tome, stopa rasta bilančnog dijela plasmana (SRP) za obračunsko razdoblje koje završava s 30. lipnja 2009. godine izračunava se na sljedeći način:

Razliku iznosa pod rednim brojem 27 stupac 5 i iznosa pod rednim brojem 11 stupac 5 obrasca OBZ za obračunsko razdoblje koje završava s 30. lipnja 2009. godine umanjimo razlikom iznosa pod rednim brojem 27 stupac 5 i iznosa pod rednim brojem 11 stupac 5 obrasca OBZ za obračunsko razdoblje koje završava s 31. prosinca 2008. godine. Navedeni broj dijeli se sa razlikom iznosa pod rednim brojem 27 stupac 5 i iznosa pod rednim brojem 11 stupac 5 obrasca OBZ za obračunsko razdoblje koje završava s 31. prosinca 2008. godine; te pomnoži sa 100.«

Članak 2.

Točka 11.2.2. »Izračun stope rasta plasmana (izvanbilančni dio)« mijenja se i glasi:

»11.2.2. Izračun stope rasta plasmana (izvanbilančni dio)

|  |  |
| --- | --- |
| Vrsta podataka | Izvor podataka |
| • stanje izvanbilančnih stavki na kraju obračunskog razdoblja | obrazac OBZ za obračunsko razdoblje koje završava danom za koji se izračunava stopa adekvatnosti kapitala i to redni broj 31 stupac 5 |
| • stanje izvanbilančnih stavki na dan 31. 12. prethodne godine | obrazac OBZ za obračunsko razdoblje koje završava posljednjim danom prethodne godine u odnosu na dan za koji se izračunava stopa adekvatnosti kapitala i to redni broj 31 stupac 5 |

Stopa rasta izvanbilančnog dijela plasmana (SRP) u obračunskom razdoblju izračunava se na način da se razlika između stanja izvanbilančnih stavki na posljednji dan obračunskog razdoblja (obrazac OBZ za obračunsko razdoblje koje završava danom za koji se izračunava stopa adekvatnosti kapitala i to redni broj 31 stupac 5) i stanja izvanbilančnih stavki na prvi dan obračunskog razdoblja (obrazac OBZ za obračunsko razdoblje koje završava posljednjim danom prethodne godine u odnosu na dan za koji se izračunava stopa adekvatnosti kapitala i to redni broj 31 stupac 5) podijeli sa stanjem izvanbilančnih stavki na prvi dan obračunskog razdoblja (obrazac OBZ za obračunsko razdoblje koje završava posljednjim danom prethodne godine u odnosu na dan za koji se izračunava stopa adekvatnosti kapitala i to redni broj 31 stupac 5) i pomnoži sa 100.

Stopa rasta izvanbilančnog dijela plasmana (SRP) u obračunskom razdoblju koje završava s 31. ožujka 2009. godine izračunava se na sljedeći način:

Razlika između iznosa pod rednim brojem 31 stupac 5 obrasca OBZ za obračunsko razdoblje koje završava s 31. ožujka 2009. godine i iznosa pod rednim brojem 31 stupac 5 obrasca OBZ za obračunsko razdoblje koje završava s 31. prosinca 2008. godine podijeli se sa iznosom pod rednim brojem 31 stupac 5 obrasca OBZ za obračunsko razdoblje koje završava s 31. prosinca 2008. godine. Navedeni broj pomnoži se sa 100.

Analogno tome, stopa rasta izvanbilančnog dijela plasmana (SRP) u obračunskom razdoblju koje završava s 30. lipnja 2009. godine izračunava se na sljedeći način:

Razlika između iznosa pod rednim brojem 31 stupac 5 obrasca OBZ za obračunsko razdoblje koje završava s 30. lipnja 2009. godine i iznosa pod rednim brojem 31 stupac 5 obrasca OBZ za obračunsko razdoblje koje završava s 31. prosinca 2008. godine podijeli se sa iznosom pod rednim brojem 31 stupac 5 obrasca OBZ za obračunsko razdoblje koje završava s 31. prosinca 2008. godine. Navedeni broj pomnoži se sa 100.«

Članak 3.

Ova Odluka stupa na snagu danom objave u »Narodnim novinama«, a prva izvješća prema ovoj Odluci sastavljaju se sa stanjem na dan 31. ožujka 2009. godine.

O. br. 81-020/01-09/ŽR

Zagreb, 29. siječnja 2009.

Guverner
Hrvatske narodne banke
dr. sc. Željko Rohatinski, v. r.

Odluka, NN 18/2009-397